Nova vesprada de danses tradicionals valencianes amb El Piló
2025-07-24

L’Auditori de la Casa de Cultura de Burjassot serà l’escenari, diumenge que ve 18 de setembre, d’una nova vesprada per a gaudir de les danses tradicionals valencianes. Serà de la mà de l’Entitat Cultural Valenciana El Piló, que torna a participar un any més en la XIX Campanya de Concerts d’Intercanvi, un programa que es reprén després de la pandèmia i que està organitzat per la Federació de Societats Musicals, amb el suport del Institut Valencià de Cultura.

La cita tindrà lloc a les 20 h i l’entrada a l’Auditori serà totalment lliure i gratuïta. Per a aquesta vesprada de folklore valencià, el grup de danses de El Piló, a l’incansable compàs del tabalet i la dolçaina, estarà acompanyat en l’escenari pel grup de danses Ànima i Poble de Xirivella.